# Okleveles könyvvizsgálói képesítés

**Közgazdaságtan és pénzügyek írásbeli vizsga**

**B sorozat**

**2015. június 4.**

**A megoldáshoz rendelkezésre álló idő: 180 perc**

**Használható segédeszközök: nem programozható számológép**

**jelenérték-táblázatok (helyszínen kapják)**

**I. Karikázza be a helyes válasz betűjelét a tesztkérdéseknél!**

Mindig csak egy helyes válasz van.

a helyes megjelölés: 2-2 pont

ha nem jelölt meg semmit: 0 pont

a helytelen megjelölés: –1 pont

|  |  |  |  |
| --- | --- | --- | --- |
|  |  |  **Elérhető:**  | **Elért****pontszám:** |
| **1.-20.** |  **40 pont** |

**II. Fejtse ki a kérdésekre adott választ!**

|  |  |  |  |
| --- | --- | --- | --- |
|  |  |  **Elérhető:** | **Elért pontszám:** |
| **21.** | **13 pont** |  |
|  | **22.** | **7 pont** |  |
|  | **összesen** |  **20 pont** |  |

**III. Válaszolja meg, illetve számolja ki a feladatokat két tizedesre!**

|  |  |  |  |
| --- | --- | --- | --- |
|  |  | **Elérhető:** | **Elért pontszám:** |
|  | **23.** |  **11 pont** |  |
|  | **24.** |  **12 pont** |  |
|  | **25.** |  **3 pont** |  |
|  | **26.** |  **5 pont** |  |
|  | **27.** |  **9 pont** |  |
|  | **összesen** | **40 pont** |  |

|  |  |  |
| --- | --- | --- |
| **Elfogadáshoz szükséges****pontszám: 60 pont** | **Összes elérhető** **pontszám: 100 pont**  | **Összes elért** **pontszám:** |

|  |  |
| --- | --- |
| **Minősítés:**  |  |

**Budapest, 2015. június Javította:**

**I. Karikázza be a helyes válasz betűjelét a tesztkérdéseknél!**

**Elérhető összesen: 40 pont**

**B1. Melyik állítás HAMIS?**

1. A készpénzt a jegybank bocsátja ki.
2. Készpénzt a kereskedelmi bankok nem teremthetnek, csak számlapénzt.
3. A számlapénz lehet jegybankpénz is és kereskedelmibank-pénz is.
4. A betéteknek minden formája képes betölteni a forgalmi és fizetési eszköz funkciót.

|  |  |
| --- | --- |
| **2 pont** |  |

**B2.** **Melyik állítás HAMIS? A csődeljárás időszakában, illetve annak megindulása előtt alkalmazható „csődjátszma”**

1. a közvetlen csődköltségek felmerülésének megakadályozása, a költségek annulálása**.**
2. a fogd a pénzt és fuss, mely elsősorban csak a csőd- vagy felszámolási eljárás hivatalos megindulása előtt alkalmazható.
3. a kockázat áthárítása a hitelezőkre, alapvetően olyan projektek elfogadása, amelyek nettó jelenértéke a magas kockázat miatt negatív lenne.
4. az időhúzás, mely játszmában a tulajdonosok elsősorban számviteli-értékelési trükkökkel igyekeznek a vállalat leállítását megakadályozni.

|  |  |
| --- | --- |
| **2 pont** |  |

**B3.** **Melyik állítás IGAZ? A fizetési mérleg**

1. végső egyenlege globálisan mindig nullát mutat.
2. tőkemérleg része csak a tartalékokat tartalmazza.
3. egésze akkor aktív, ha adott időszak devizakiadása meghaladja a devizabevételt.
4. meghatározó része a külkereskedelmi fizetési mérleg.

|  |  |
| --- | --- |
| **2 pont** |  |

**B4. Melyik állítás HAMIS?**

1. A pénzpiacon a rövid lejáratú pénzek forognak, és ezek egy része értékpapírformát ölt.
2. A pénzpiaci értékpapírok mindegyike a hitel valamilyen formája.
3. A pénzpiacon legnagyobb volumenben a vállalatok jelennek meg kibocsátóként.
4. A pénzpiaci értékpapírok többnyire a bankközi piacra kerülnek.

|  |  |
| --- | --- |
| **2 pont** |  |

**B5.** **Melyik állítás HAMIS? A Magyar Nemzeti Bank**

1. véleményezi a kormány gazdaságpolitikai elképzeléseit.
2. a monetáris politika kialakítója.
3. végrehajtja a kormány utasításait.
4. egyezteti a Nemzetgazdasági Minisztériummal az éves költségvetési javaslatot.

|  |  |
| --- | --- |
| **2 pont** |  |

**B6.** **Melyik művelettel NEM tudja ösztönözni a jegybank a kereskedelmi bankok pénzteremtését?**

1. állampapír-vásárlással
2. állampapír-eladással
3. a kötelező tartalékráta csökkentésével
4. több és olcsóbb jegybanki refinanszírozással

|  |  |
| --- | --- |
| **2 pont** |  |

**B7.** **Mi a valuta, deviza leértékelésének feltételezett pozitív hatása?**

1. véd a külföldi árszínvonal-emelkedéssel szemben
2. csökkenti a megnövekedett exportárakat
3. csökkenti a megnövekedett importárakat
4. fékezi az importot

|  |  |
| --- | --- |
| **2 pont** |  |

**B8. Melyik állítás HAMIS? A befektetési alap**

1. jogi személyiséggel rendelkező vagyontömeg.
2. a befektetési jegyek eladásából származó tőkéjét értékpapírokba vagy ingatlanokba fekteti.
3. működésének célja a kisbefektetők számára elérhetővé tenni a tőkepiacot.
4. befektetési jegyei bármikor visszaválthatók.

|  |  |
| --- | --- |
| **2 pont** |  |

**B9.** **Melyik állítás IGAZ? A reálhitelek**

1. szervezését mindig csak egy bank vállalja.
2. esetében a hitel biztosítéka valamilyen vagyontárgy.
3. keretében a résztvevő bankok azonos arányban nyújtanak hitelt.
4. mindig jutalékmentes.

|  |  |
| --- | --- |
| **2 pont** |  |

**B10.** **Melyik állítás HAMIS? A tőkeáramlási mátrix**

1. elszámolási azonosságok segítségével mutatja be az egyes szektorok makroökonómiai kapcsolatait.
2. a gazdaságban keletkezett és ideiglenesen újraelosztott jövedelmek egyenlegét és annak finanszírozását foglalja magában.
3. fő része a folyó jövedelem-felhasználás egyenlege és annak finanszírozása.
4. a szektorközi tőkemozgásokat csoportosítja finanszírozási formák szerint.

|  |  |
| --- | --- |
| **2 pont** |  |

**B11.** **Az adórendszerrel szemben támasztott legfontosabb követelmények (elvek) közé melyik elv NEM tartozik?**

1. haszonelv
2. immobilitás
3. hatékonyság
4. rugalmasság

|  |  |
| --- | --- |
| **2 pont** |  |

**B12.** **A bankhitelek közé NEM tartozik a**

1. pénzhitel
2. kereskedelmi hitel
3. áruvásárlási hitel
4. kötelezettségvállalási hitel

|  |  |
| --- | --- |
| **2 pont** |  |

**B13.** **Melyik intézmény NEM tagja a Világbank-csoportnak?**

1. Nemzetközi Beruházás-biztosítási Ügynökség (MIGA)
2. Nemzetközi Pénzügyi Társaság (IFC)
3. Nemzetközi Valuta Alap (IMF)
4. Nemzetközi Fejlesztési Társaság (IDA)

|  |  |
| --- | --- |
| **2 pont** |  |

**B14.** **Melyik állítás IGAZ? A tőkepiaci árfolyamok modellje szerint**

1. a piaci kockázati díj egyenesen arányos az értékpapír hozamának szórásával.
2. az értékpapírok kockázata egyenesen arányos a bétájuk értékével.
3. az értékpapírok várható kockázati díja egyenesen arányos a bétájuk értékével.
4. az értékpapírok hozamának szórása egyenesen arányos a bétájuk értékével.

|  |  |
| --- | --- |
| **2 pont** |  |

**B15.** **Melyik állítás IGAZ? A kockázatos befektetések diverzifikációjával a befektetők**

1. csökkenthetik az egyes részvények piaci kockázatát.
2. csökkenthetik az egyes részvények bétáját, hiszen a diverzifikáció csökkenti a kockázatot.
3. csökkentik a piaci portfólió szórását.
4. csökkenthetik a portfólióban szereplő részvények hozamának együttes szórását azok súlyozott átlagához képest.

|  |  |
| --- | --- |
| **2 pont** |  |

**B16. Melyik állítás HAMIS? A kamatfedezeti mutató**

1. közvetetten méri a vállalat eladósodottságát.
2. azt mutatja, hogy a nyereség és az amortizáció összege hányszorosan fedezi a kamatkifizetéseket.
3. azt mutatja, hogy a kamat összege mire nyújt fedezetet.
4. minél magasabb, annál biztosabban tud eleget tenni a vállalat kamatfizetési kötelezettségeinek.

|  |  |
| --- | --- |
| **2 pont** |  |

**B17.** **Az opció annál értékesebb a jogosult számára,**

1. minél magasabb a belső értéke.
2. minél rövidebb idő van még hátra a lejáratig.
3. minél kisebb hozamának szórása.
4. minél kisebb kockázatú részvényre szól.

|  |  |
| --- | --- |
| **2 pont** |  |

**B18. Melyik állítás IGAZ? Ha a vállalat eszközarányos nyeresége folyamatosan csökken, akkor**

1. az valószínűsíthetően a piaci verseny éleződését jelzi a vállalat tevékenységi körén belül.
2. az a vállalat eszközeinek javuló fajlagos kihasználtságára utal.
3. az a részvényesek pénzügyi kockázatának csökkenését jelenti.
4. az árbevétel-arányos nyereség mutatója várhatóan nő.

|  |  |
| --- | --- |
| **2 pont** |  |

**B19. A banki működésből eredő kockázatok közé NEM tartozik**

1. a technológiai kockázat
2. a portfólió kockázat
3. a szabályozási kockázat
4. a piaci stratégia kockázata

|  |  |
| --- | --- |
| **2 pont** |  |

**B20. Melyik állítás IGAZ? A biztosító**

1. szerződésben meghatározott feltételekkel és díjért a kockázatok átvállalását végzi.
2. tevékenységét az állam kevésbé szigorúan szabályozza, mint más területekét.
3. díjfizetése és szolgáltatása időben közel esik egymáshoz.
4. gazdaságilag nincs fölényben az ügyfelével szemben.

|  |  |
| --- | --- |
| **2 pont** |  |

**II. Fejtse ki a kérdésekre adott választ! Elérhető összesen: 20 pont**

**B21. Válaszoljon a kockázat és kezelése témakörből a következő kérdésekre: 13 pont**

1. **Mit értünk befektetési kockázat alatt? Hogyan viszonyulhatnak a befektetők a kockázathoz? (3 pont)**

**b) Melyek a kockázat fajtái? Mivel mérjük a kockázatot? (6 pont)**

**c) Mit értünk kockázatkezelés alatt? Milyen eszközeit ismeri? (4 pont)**

**Kidolgozás:**

**B22. Válaszoljon a gazdasági szervezetek pénzügyi átvilágításának témaköréből a következő kérdésekre: 7 pont**

1. **Mi a pénzügyi átvilágítás célja, menete, melyek a módszerei? (4 pont)**
2. **Milyen követelmény támasztható a társaságok pénzügyi teljesítményét elemző rendszerekkel szemben? (3 pont)**

 **Kidolgozás:**

**III. Válaszolja meg, illetve számolja ki a feladatokat két tizedesre!**

**Elérhető összesen: 40 pont**

**B23. Az Ön portfoliójában két részvény van, ezek adatait a következő táblázat tartalmazza:**

|  |  |  |  |  |  |
| --- | --- | --- | --- | --- | --- |
| **Részvény** | **Egy részvény ára** | **Elvárt hozam** | **Darabszám** | **Teljes kockázat** | **Béta** |
| **A** | **20 000 Ft** | **20%** | **1 000** | **30%** | **0,8** |
| **B** |  **6 000 Ft** | **15%** | **3 000** | **20%** | **0,4** |

**A kockázatmentes hozam évi 10%, a piaci elvárt hozam 20%. A két részvény közötti korrelációs együttható értéke 0.**

**Feladat: 11 pont**

**a) Mekkora portfoliójában az egyes részvények súlyaránya? (2 pont)**

**b) A CAPM- modell alapján mekkora az egyes részvények elvárt hozama, van-e alul- vagy felülárazott részvénye? (3 pont)**

**c) Mekkora a portfoliója átlagos hozama? (2 pont)**

 **d) Mekkora a portfoliója teljes kockázata? (2 pont) e) Mekkora a portfoliója átlagos bétája? (2 pont)**

**Megoldás:**

**B24.** **Egy Nyrt. létesítéséhez 50 MFt beruházásra van szüksége. Az Nyrt. várhatóan három évig működik, a harmadik év végén értékesítik. A tárgyi eszközökért 20 M Ft-ot lehet az értékesítési időpontban kapni. A tárgyi eszközök amortizációs ciklusideje 10 év, ezen belül lineáris leírást alkalmaznak. Készletre már az induláskor 20 M Ft értékben szükség van, majd ez az érték minden évben az inflációval azonos mértékkel, azaz (egyszerűsítésként) 10%-kal fog emelkedni. A harmadik év végén a forgóeszközöket a harmadik év végi könyv szerinti értékhez képest 4 M Ft-tal többért lehet majd értékesíteni. Az Nyrt. az egyes években 40 M Ft árbevételt tervez. A folyó ráfordítások az első évben 15 M Ft-ot tesznek ki, majd a második és harmadik évben az előző évhez képest évi 5 M Ft emelkedés tervezhető. Az adózás előtti nyereséget 20% adó terheli (így az adózás előtti eredményt módosító tételektől eltekintünk).**

**Feladat: 12 pont**

**Írja fel a vállalati cash flow-t! Az egyes évek pénzáramlását az adott év végéhez rendelje! Érdemes-e beruháznunk, ha az elvárt hozam évi 20%?**

**Megoldás:**

**B25. Egy részvénytársaságot eddig 100%-ban saját tőkéből finanszíroztak, de a jelenlegi döntés szerint forrásai 30%-át kockázatmentes kötvényre konvertálják. A részvénytársaság szakágazatában az elvárt hozam évi 15%, a kockázatmentes hozam évi 8%.**

**Feladat: 3 pont**

**a) Mekkora a társaság részvényeinek elvárt hozama eredetileg és az új szerkezetben, ha a tökéletes piac feltételezései fennállnak? (2 pont)**

 **b) Mi az oka a hozamok változásának? (1 pont)**

**Megoldás:**

**B26. Egy cég évente 12MFt-os fix bérleti díjra számíthat telephelye után örökjáradék jelleggel. A cég vezetése két további ajánlatot fontolgat:**

**1) A telephelyet megvenné a bérlő részletekben, 10 éves annuitásos fizetéssel.**

**2) A következő évben egy rögzített bérleti díjat kapnak örökjáradék jelleggel, ami majd minden évben az inflációval, (feltételezés szerint) évi 4%-kal fog emelkedni.**

**Feladat: 5 pont**

**Mekkora az 1) illetve 2) esetben a reális első éves részlet, ha a piacon az elvárt hozam évi 7%, és az idei díjat a cég tegnap már megkapta?**

**Megoldás:**

**B27. Egy részvénytársaság tőkéjét 1 Mdb, 1000 Ft-os névértékű, egyenként 3000 Ft-os áron forgalmazott részvény alkotja. A társaság következő éves várható adózás utáni nyeresége 400 MFt. A cég vezetése szerint évi 20%-os sajáttőke-arányos eredményt tudnak majd hosszú távon elérni. A társaság hosszú távú osztalékpolitikája szerint az eredmény 80%-át kifizetik. A piaci elvárt hozam évi 25%.**

**Feladat: 9 pont**

1. **Mekkora a társaság kapitalizációja és várható EPS értéke? (2 pont)**
2. **Mekkora a társaság osztalékhozama és várható növekedési üteme? (2 pont)**
3. **Mekkora a részvények elméleti árfolyama? A jelenlegi piaci áron ön venne vagy eladna ? (3 pont)**

1. **Hogyan változna a részvény elméleti árfolyama, ha csökkentenénk az osztalék-kifizetési rátát? Miért? (2 pont)**

**Megoldás:**